לילי אלן

לילי רוז ביאטריס אלן (באנגלית: Lily Rose Beatrice Allen; נולדה ב-2 במאי 1985) היא זמרת-יוצרת ושחקנית אנגלייה. הסינגל הראשון של אלן, "Smile", הגיע לפסגת מצעד הסינגלים של בריטניה ביולי 2006. אלבום הבכורה שלה, Alright, Still, זכה לאהדה, מכר מעל ל-2.6 מיליון עותקים ברחבי העולם וזיכה את אלן במועמדות לפרסי גראמי, BRIT ו-VMA. לאחר הוצאת אלבום זה החלה אלן תוכנית אירוח משלה שנקראה "Lily Allen and Friends". באלבום האולפן השני שלה, It's Not Me, It's You, שיצא לאור בשנת 2009, שינתה אלן את סגנונה המוזיקלי מסקא ורגאיי לסינת'פופ. אלבום זה הגיע לפסגת מצעד האלבומים של בריטניה. מהאלבום יצאו שני להיטים, "The Fear" ו-"Fuck You". באותה שנה הודיעה אלן כי היא לוקחת הפסקה מהמוזיקה. בשנת 2013 הודיעה אלן כי היא החלה לעבוד על אלבום האולפן השלישי שלה. ב-12 בנובמבר באותה השנה יצא לאור הסינגל הראשון מהאלבום, Hard out Here, שהיה לסינגל הראשון של אלן מאז שנת 2010. ב-2 במאי 2014 יצא לאור אלבום האולפן השלישי שלה, Sheezus. אלן נולדה בהאמרסמית' שבמערב לונדון לשחקן קית' אלן ולמפיקת הקולנוע אליסון אואן. יש לה שתי אחיות ואח, השחקן אלפי אלן. יש לה מספר אחים חורגים מנישואיהם של שני הוריה. אלן נשרה מבית הספר בגיל 15 על מנת לשפר את כישוריי הבמה שלה. בגיל 17, במהלך חופשה משפחתית באיביזה, החליטה להישאר בעיר, שם פגשה את ג'ורג' לם, לימים המנהל הראשון שלה. היא השתמשה בקשרים של אביה על מנת לקבל חוזה הקלטות ב-London Records ב-2002. עם הזמן חברת התקליטים איבדה בה עניין והיא עזבה מבלי להוציא חומרים כלשהם בחברה. ב-2004 החלה אלן לכתוב שירים, והמנהל שלה הכיר בינה לבין צמד המפיקים המוזיקליים Future Cut. ב-2005 אלן הוחתמה על חוזה תקליטים ב-Regal Recordings. החברה נתנה לה 25,000 פאונד על מנת להקליט אלבום. למרות זאת, החברה הייתה שקועה בשני אלבומים אחרים באותה עת, "X&Y" של קולדפליי ו-"Demon Days" של הגורילז, ולכן מלבד הכסף אלן כמעט ולא זכתה לסיוע. היא פתחה חשבון באתר מייספייס ופרסמה מספר דמואים שהקליטה בנובמבר אותה שנה. הדמואים משכו אלפי מאזינים ומהדורה מוגבלת של 500 עותקים בוויניל של השיר "LDN" הופצה ונמכרה ברשת בעד 40 פאונד. עשרות אלפי העוקבים במייספייס משכו במרץ 2006 את תשומת לבו של המגזין The Observer Music Monthly השייך לעיתון The Observer. כיון שרק מעטים ב-Regal (מחוץ למחלקת ה-A&R של החברה) ידעו מי היא, חברת התקליטים הגיבה באיטיות לבקשות מגופי תקשורת שונים לסקר את אלן. את הסיקור המיינסטרימי הראשון שלה היא קיבלה במאי אותה שנה, על שער The Observer. ההצלחה שכנעה את חברת התקליטים לאפשר לאלן חופש אומנותי רב יותר באלבום. היא קיבלה אישור להעדיף שירים שכתבה בעצמה על פני כאלה של מפיקים מיינסטרימים. היא בחרה לעבוד עם גרג קסטין ומארק רונסון, וסיימה איתם את האלבום בשבועיים. ב-14 ביולי 2006 אלן הוציאה את אלבום הבכורה שלה, Alright, Still. חלק מהשירים פורסמו לפני בעמוד המייספייס שלה, כולל השירים "LDN", "Smile", "Knock 'Em Out" ו-"Alfie". בספטמבר 2006 "Smile" יצא לאור רשמית בארצות הברית דרך אייטונס. במהלך דצמבר 2006 הקליפ של "Smile" נוגן במספר ערוצי מוזיקה והשיר הושמע מעט ברדיו האמריקאי. חרף העובדה שהאלבום לא יצא רשמית בארצות הברית באותה העת, Entertainment Weekly דירג את האלבום כאחד מעשרת האלבומים הטובים של 2006. האלבום יצא לאור בארצות הברית ב-30 בינואר 2007 והתמקם במקום ה-20 במצעד האלבומים של הבילבורד. עד ינואר 2009 נמכרו 960,000 עותקים של האלבום בבריטניה ו-520,000 בארצות הברית. במאי 2007 יצאה אלן לסיבוב הופעות עולמי ששמו "?Still Alright". שנה לאחר מכן זכתה אלן בפרס BMI על כתיבת השיר "Smile". ב-4 בפברואר 2009 הוציאה אלן את אלבומה השני, It's Not Me, It's You, מתוכו יצאו לאור הלהיטים "Fuck You",‏ "The Fear" ו-"Not Fair". ב-14 במרץ יצאה אלן לסיבוב הופעות עולמי נוסף, שני במספר, ששמו "It's Not Me, It's You World Tour". בחודש ספטמבר הודיעה אלן שהיא שוקלת לפתוח בקריירה בתחום המשחק, ולא לחדש את החוזה שלה בחברת התקליטים שבה היא חתומה. בנוסף, ציינה אלן אין לה שום תוכניות להקליט אלבום חדש. בינואר 2011 השיקה חברת התקליטים שלה עם חברת "סוני מיוזיק" אלבום בשם "In the Name Of". ב-27 בספטמבר יצא שיר של טי-פיין בשיתוף ויז קאליפה ולילי אלן שנקרא "5 O'Clock", שיר זה זכה להצלחה רבה והגיע למקום 10 במצעד בילבורד הוט 100. ב-8 באפריל 2012 חזרה אלן לאולפן על מנת להקליט אלבום חדש. באותה השנה הודיעה אלן על שינוי שמה מלילי אלן ללילי רוז קופר והשתתפה בשיר "True Love" של פינק מאלבום האולפן השישי שלה, The Truth About Love, שיצא לאור בספטמבר 2012. באוגוסט 2013 הודיעה אלן כי היא משנה את שמה חזרה ללילי אלן וכי היא מתכננת להוציא חומרים חדשים בקרוב. בנובמבר 2013 הקליטה אלן גרסת קאבר לשיר "Somewhere Only We Know" של להקת קין. השיר הגיע למקום הראשון במצעד הסינגלים של בריטניה. באותו החודש יצא לאור הסינגל הראשון מהאלבום, Hard out Here, בו אלן תוקפת את השוביניזם של תרבות הפופ. ב-20 בינואר 2014 יצא לאור הסינגל השני מהאלבום, "Air Balloon". חודש לאחר מכן הודיעה אלן כי אלבומה השלישי יקרא Sheezus, מחווה לאלבומו של קניה וסט מ-2013, Yeezus. הסינגל השלישי מהאלבום, "Our Time", יצא לאור ב-10 במרץ באותה השנה. ב-2 מאי 2014, יום הולדתה ה-29 של אלן, יצא לאור האלבום. באותו החודש הודיעה אלן כי ככל הנראה אלבום האולפן הרביעי שלה יהיה האלבום האחרון שהיא תוציא. ב-12 בדצמבר 2017 הוציאה לאור את הסינגל הראשון "Trigger Bang" בשיתוף עם הראפר הבריטי גיגס. ב-8 ביוני 2018, יצא האלבום הרביעי של אלן שנקרא: No Shame, אשר עוסק בעיקר במערכת היחסים עם בן זוגה סאם קופר, לו הייתה נשואה במשך שש שנים, על הילדים שלה ועל ההתמכרות לסמים ואלכוהול. על האלבום עבדה עם המפיק מארק רונסון. בשנת 2021 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של ג'ני. אלן הייתה מועמדת לפרס לורנס אוליבייה לשחקנית הטובה ביותר בספטמבר 2007 החלה אלן לצאת עם אד סימונס מלהקת The Chemical Brothers. בדצמבר באותה השנה הודיעה אלן כי היא בהריון, אך חודש לאחר מכן חוותה הפלה טבעית. בשנת 2009 החלה אלן לצאת עם סם קופר. שנה לאחר מכן הודיעה אלן כי היא בהריון מקופר וכי היא צפויה ללדת בן. במהלך הריונה סבלה אלן מסיבוכים רבים שהובילו מאוחר יותר למותו של העובר. ב-11 ביוני 2011, נישאה אלן לקופר. ב-25 בנובמבר 2011, ילדה אלן את בתה הבכורה, אתל מרי. ב-8 בינואר 2013, ילדה אלן את בתה השנייה, מארני רוז. בדצמבר 2015 השניים התגרשו. ב-9 בספטמבר 2020, נישאה אלן לשחקן האמריקאי דייוויד הארבור בלאס וגאס. 2006: Alright, Still 2009: It's Not Me, It's You 2014: Sheezus 2018: No Shame 2009: .F.U.E.P 2009: Paris Live Session 2014: Spotify Sessions 2018: Spotify Sessions 2007–2006: ?Still, Alright 2010–2009: It's Not Me, It's You World Tour 2015–2014: Sheezus Tour 2019–2018: No Shame Tour מדיה וקבצים בנושא לילי אלן בוויקישיתוף אתר האינטרנט הרשמי של לילי אלן לילי אלן, ברשת החברתית פייסבוק לילי אלן, ברשת החברתית אקס (טוויטר) לילי אלן, ברשת החברתית אינסטגרם לילי אלן, ברשת החברתית טיקטוק לילי אלן, סרטונים בערוץ היוטיוב לילי אלן, ברשת החברתית Goodreads לילי אלן, במסד הנתונים הקולנועיים IMDb (באנגלית) לילי אלן, באתר AllMovie (באנגלית) לילי אלן, באתר Rotten Tomatoes (באנגלית) לילי אלן, באתר Metacritic (באנגלית) לילי אלן, במסד הנתונים הקולנועיים KinoPoisk (ברוסית) לילי אלן, באתר אפל מיוזיק (באנגלית) לילי אלן, באתר ספוטיפיי לילי אלן, באתר סאונדקלאוד (באנגלית) לילי אלן, באתר Last.fm (באנגלית) לילי אלן, באתר AllMusic (באנגלית) לילי אלן, באתר MusicBrainz (באנגלית) לילי אלן, באתר דיזר לילי אלן, באתר Discogs (באנגלית) לילי אלן, באתר Songkick (באנגלית) לילי אלן, באתר Genius לילי אלן, באתר SecondHandSongs לילי אלן, באתר MOOMA (בארכיון האינטרנט) לילי אלן, באתר בילבורד (באנגלית) לילי אלן, באתר אמזון מיוזיק לילי אלן במוסיכיפדיה של רדיו מוסיכיף. כתבות על לילי אלן, באתר וואלה! NEWS אילת יגיל, בודפשט, כולם של לילי, באתר ynet, 14 באוגוסט 2009 ניב הדס, עכבר העיר אונליין, לילי אלן: סקס, סמים וכישרון, באתר הארץ, 15 בינואר 2010 ליהי אלבז, לילי אלן: הילדה הרעה של הפופ חוזרת, באתר Xnet‏, 30 בדצמבר 2013 נטעלי גבירץ, הקאמבק ההיסטרי של לילי אלן, באתר mako,‏ 29 במאי 2014 Ronamai, Raymond (3 ביוני 2011). "Lily Allen will change her name to Lily Cooper". Filmibeat. נבדק ב-24 ביולי 2011. {{cite web}}: (עזרה) Miranda Sawyer (21 May 2006). "Pictures of lily". London: Observer.guardian.co.uk. "Me, my dad and Dumbo". London: Arts.guardian.co.uk. Sisson, Patrick (29 March 2007). "Lily Allen: Mighty Aphrodite". URB Plagenoef, Scott (6 November 2006). "Interviews: Lily Allen". Pitchfork. Harris, Chris (7 בפברואר 2007). "Norah Jones Breaks McPheever, Beats 'Idol' Runner-Up To #1 – Madonna, Lily Allen also generate impressive first-week sales". Mtv.com. Lily Allen Granted U.S. Visa Lily Allen: 'I won't release another album' Lily Allen: new music coming soon? גיא חג'ג, לילי אלן מציגה: ישבנים נגד ישבנים, באתר ynet, 15 בספטמבר 2013 Lily Allen unveils new single 'Air Balloon' - listen Pelly, Jenn. "Lily Allen Says Her New Record's Called Sheezus". פיצ'פורק, 21 בפברואר 2014 Lily Allen's Sheezus follow-up 'could be her last album' Lily Allen Suffers Miscarriage Lily Allen Loses Her Baby Lily Allen Welcomes a Baby Girl With Hubby Sam Cooper! Lily Allen Welcomes Baby Girl Marnie Rose Cooper! "David Harbour and Lily Allen Are Married! See Photos from Their Las Vegas Wedding". PEOPLE.com (באנגלית). נבדק ב-9 בספטמבר 2020. {{cite web}}: (עזרה)